**Mă ierte Dumnezeu**

*Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Și mă gândesc adeseori cum plouă

Cu tunete când cerul e senin

Că nu ne-ajunge toamna și-amândouă

Destine colorate în carmin

Să construim în dana noastră arcă

Și să fugim ca Noe de potop

Că visul de iubire se descarcă

Prin fulgere și nu-i poți spune: Stop!

Columb de-aș fi, să rătăcesc pe mare,

Să nu zăresc la orizont uscat,

Te-aș regăsi mereu după picioare

Că pentru-așa ceva cad în păcat.

Furtuna trece, liniștea mă-mbie

Să stau cu tine lângă șemineu,

Mă uit la sâni, râd ca o poezie

Și mă gândesc... Mă ierte Dumnezeu!